Ilia Xhokaxhi

Ilia Xhokaxhiu (Xhokaxhi) lindi më 28 korrik 1948 në Tiranë dhe është ndarë nga jeta më 7 maj 2007. Ai ishte një piktor dhe skenograf shqiptar.

Ai është diplomuar në Akademinë e Arteve të Bukura në Tiranë në vitin 1973. Xhokaxhi ka punuar në Radio Televizionin Shqiptar si skenograf, si dhe në "Alba Film Studio" ku ka realizuar 27 filma artistike me regjisorët më të njohur të kohës.  

 Çmime 
Ai është nderuar me shumë çmime të para si skenograf dhe kostumograf. Ai gjithashtu ka qenë fitues i Çmimit të Parë “World Concepts” në Budapest, Hungari - zhanri pikturë në vaj, me titull “SHPATË dhe HËNË”. Kjo pikturë u bë pjesë e fondit të “Budapest Museum of Fine Arts”:

Fitues i çmimit të parë si piktor kostumesh në filmin "Mësonjtorja", 

Fitues i çmimit të dytë si piktor në filmin "Kur bëhesh kryetar", 

Fitues i çmimit të pare si piktor në filmin "Prilli i thyer", 

Fitues i çmimit të pare si piktor në filmin "Dasma e Sakos".

Në festivalin e filmit, i cili organizohet çdo dy vjet në Valencia të Spanjës, filmi "Një emër midis njerëzve" u laurua me çmimin e dytë për skenografi. Skenografia e tij e fundit është ajo e vitit 2007 në dramën "Këmbanat e muzgut", e Teodor Laços.

Xhokaxhi ka qënë pjesmarës në Festivalin Ndërkombëtar të Filmit në Venecia si piktor me filmin "Funeral Bizness" si dhe fitues i Kupës së festivalit të XI të Filmit Shqiptar me Skenografine e Filmit "Dasma e Sakos". 

 Ekspozita 
Ilia Xhokaxhi ka hapur një seri ekspozitash si brenda ashtu dhe jashtë vendit si, ekspozite personale në Muzeun Historik Kombëtar, Ekspozitë e përbashkët në Ankara, ekspozitë personale në Muzeun Historik Kombëtar, ekspozitë të përbashkët në Galerinë e Arteve Figurative në Tirane, Ekspozitë në SH.B.A. në Nju York, Galeria Janosh, Gett Gallery (Manhattan),1993, ekspozitë personale në Galerinë e Arteve Figurative etj.

Ai është piktori i vetëm me tablo në ngjyra vaji piktura e të cilit qëndron brenda mureve të muzeut më të madh të Budapestit.

 Kontributet si skenograf 
Xhokaxhiu, ka punuar si skenograf në shumë filma, ndër këto filma përmenden:

 Shëmbja e idhujve
 Mësonjtorja
 Një emër midis njerëzve
 Gjeneral Gramafon
 Përballimi
 Dollia e dasmës sime
 Prilli i thyer
 Pas vdekjes
 Vrasje në gjueti
 Ekrologji
 Vitet e pritjes
 Nata
 Dasma e Sakos
 Funeral bisnes

 Eksperienca profesionale 
1973-2004 Skenograf i shumë filmave shqiptarë
1991-1994 Pedagog në Akademinë e Lartë të Arteve në lëndën e Pikturës
2004-2006 Punon në Televizionin Publik Shqiptar
mars 2006 Emërohet Drejtor i Arkivit Qendror Shtetëror të Filmit

 Jeta personale 
Ilia Xhokaxhiu ka qenë i martuar me Suzana Xhokaxhiun. Ata kanë një djalë që quhet Bjorn.

 Trivia & Veprat 
 mars 1991 Ekspozitë personale në Tiranë (Muzeu Historik)
 shtator 1991 Ekspozitë në Ankara (Turqi)në Muzeun Arkeollogjik
 1992 Ekspozitë personale në Tiranë (Muzeu Historik)
 tetor 1992 Ekspozitë në Janosh Get Gallery, Manhattan, New York, SHBA
 1994 Ekspozitë personale në Tiranë, Galeria Kombëtare e Arteve
 1995 Fitues i çmimit të parë "World Concepts" Budapest, Hungari.Zhanri pikturë në vaj me titull "Shpatë dhe Hënë"
 1996 Ekspozitë në Slloveni, Lubjana "Novi Graniti"
 1997 Pjesmarrës në ekspozitën "Radio Tirana Fax" në Molfeta, Bari, Itali
 dhjetor 1997 Ekspozitë me artistë të tjerë në T&G Gallery
 shtator 1998 Ekspozitë në Paris Lucernere, Centres Nationale d'Art, d'Dssei
 dhjetor 1998 Ekspozitë e përbashkët në Tiranë, Shqiptaro-Italiane "Mesdheu një horizont i përbashkët kulturor"
 1999 Ekspozitë e përbashkët në hollet e Ambasadës Shqiptare në Paris
 shtator 2000 Arkitekt dhe skenograf i skenës së Festivalit Folklorik Kombëtar të Gjirokastrës.
 nëntor 2000 Ekspozitë personale "Benedictus" në Galerinë Kombëtare të Arteve
 dhjetor 2000 Skenograf i dekorit të qendrës së Tiranës për Festën e Vitit të Ri.
 2001 Pjesmarrës në ekspozitën "Onufri"
 2002 Skenograf i dramës "Një njeri në det"
 maj 2002 Arkitekt i Farit Simbol në qytetin e Tiranës
 qershor 2002 Skenograf i baletit "Franceska da Rimini"
 tetor 2002 Ekspozitë personale:MAKBETH(Ky Kumbim Mitik Mbikohor) në Galerinë Kombëtare të Arteve. 
 qershor 2003 Skenograf i baletit modern "Paradoksi i jetës"
 maj 2004 Skenograf i operas "DHOMA" sipas Zhan Pol Sartrit
 tetor 2004 Autor i ekspozitës personale: Blasfem' (e kamës së thyer)në Galerinë Kombëtare të Arteve.
 janar 2005 Skenograf i dramës "Ballkan Ekspress"
 dhjetor 2005 Skenograf i Festivalit të 44 të RTSH
 mars 2006 Skenograf "Kembanat e Muzgut", drame ne TK

Shiko edhe këtë
Lista e piktorëve
Fjalori i termave të Pikturës

 Lidhje të jashtme 

 Referime 
Kategoria:Biografi shqiptare
Kategoria:Piktorë shqiptarë